# Asocijacija teniskih profesionalaca

Logo ATP World Toura
Stari logo
**Asocijacija teniskih profesionalaca** (engleski: *Association of Tennis Professionals*), skraćeno **ATP** (engleski: *ATP*), je osnovana 1972. godine s ciljem da zaštiti prava i interese svjetskih tenisera. 1990. godine asocijacija je osnovala svjetsko takmičenje ATP tur[neja] (engleski: *ATP Tour*) koje je 2009. preimenovano u ATP svetska turneja (engleski: *ATP World Tour*). Glavno sjedište i uprava ATP-a je u Londonu, u Ujedinjenom Kraljevstvu. Njene podružnice nalaze se u Monaku (sjedište za Evropu), Ponte Vedra Beach u SAD-u (sjedište za Ameriku) i u Sydneyu u Australiji (sjedište za ostale dijelove svijeta).

Ekvivalent ATP-a u ženskom tenisu je VTA (engleski: *WTA*).

## Uposlenici organizacije

Predsjednik ATP-a je Adam Helfant. Šefovi podružnica su:

* Andy Anson (Evropa)
* Mark Young (Amerika)
* Brad Drewett (internacionalna divizija: Afrika, Azija i Australija).

ATP ima dva odjeljenja: izvršni odbor i vijeće tenisera.

Izvršni odbor pored predsjednika čine stalni članovi Željko Franulović, Charlie Pasarell i Graham Pearce i nestalni članovi. Nestalne članove bira vijeće tenisera svake dvije godine. Sadašnji nestalni članovi su: predstavnik evropske divizije Ivan Ljubičić, američke divizije Justin Gimelstob i internacionalne divizije David Edges.

Vijeće tenisera čini 10 tenisera, i može utjecati i savjetovati predsjednika i odbor pri donošenju važnih odluka. Članovi vijeća tenisera su četiri najbolja u singl do 50 rankinga, dva između 51 i 100. rankinga, dva među prvih 100. tenisera u dubl kategoriji i dvojica izabranih predstavnika.

## ATP World Tour

ATP World Tour označava utrku u kojoj se teniseri bore za što veće mjesto na ATP ljestvici i za titulu najboljeg tenisera svijeta. U tu utrku se ubrajaju svi teniski turniri koji se organizuju pod zastavom ATP-a.
To su turniri kategorija:

* Grand Slam 2000 (nije pod zastavom ATP-a, ali se bodovi računaju u utrci),
* ATP World Tour Masters 1000,
* ATP World Tour 500 serija,
* ATP World Tour 250 serija,
* ATP Challenger serija i
* ATP Futures serija turnira.

Više detalja pogledajte u slijedećoj tabeli:

| kategorija turnira | broj | nagradni fond (USD - američki dolar)\* | bodovi koje osvaja pobjednik | nadzorno tijelo
 |
| --- | --- | --- | --- | --- |
| Grand Slams | 4 | AO: 21.448.400 FO: 21.377.200 WIM: 19.065.400 USO: 21.600.000 | 2,000 | ITF
 |
| ATP World Tour Finals | 1 | 4,450,000 | 1100-1500 | ATP & ITF
 |
| ATP World Tour Masters 1000 | 9 | 2,450,000 do 3,450,000 | 1000 | ATP
 |
| ATP 500 | 11 | 755,000 do 1,426,250 | 500 | ATP
 |
| ATP 250 | 40 | 416,000 do 1,000,000 | 250 | ATP
 |
| ATP World Team Cup | 1 | 1,750,000 | - | ATP
 |
| ATP Challenger Series | 115 | 35,000 do 150,000 | 75 do 125 | ATP
 |
| Futures | 420 | 10,000 i 15,000 | 17 do 33 | ITF
 |

\* Nagradni fond turnira (iz 2010. godine) preračunat iz lokalne valute u USD po srednjem kursu

## Ranking

ATP svake sedmice objavljuje nove ranking pozicije. Tako se godišnje takmičenje ATP World Tour sastoji od 52 sedmice. Ovakva organizacija bodovanja tenisera, pomaže ATP-u kako bi utvrdio nosioce turnira i na kojim bi pozicijama igrali teniseri. Teniser koji završi utrku ATP World Tour na prvom mjestu na kraju sezone je svjetski teniser broj 1. Na samom kraju sezone, kada se završe svi veliki turniri, ATP organizuje takmičenje ATP World Tour Finals (ranije poznat kao Tennis Masters Cup). Na ovom prestižnom takmičenju učestvuje 8 najboljih tenisera, koji su od početka godine, do kraja sezone (odnosno do kraja ATP World Tour utrke), skupili najviše bodova.

Trenutni ranking nalazi se na stranici Tenis.

## Reference

## Vanjske veze

* Službena stranica